**Mohammed Kudus** (\* 2. august 2000, Nima, Ghana) je ghanský profesionálny futbalista, ktorý hráva na poste ofenzívneho stredopoliara v anglickom klube West Ham United.

Klubová kariéra
---------------

### Nordsjælland

Kudus prišiel do dánskeho klubu Nordsjælland v januári 2018 spolu s dvoma spoluhráčmi z ghanského mládežníckeho tímu Right to Dram.

V prvom tíme debutoval 5. augusta 2018 pri prehre 0:2 s Brøndby IF. Dňa 4. marca 2019 strelil svoj prvý gól v tíme pri remíze 3:3 s Midtjyllandom.

### Ajax Amsterdam

V júli 2020 prestúpil Kudus do holandského klubu Ajax Amsterdam za poplatok 9 miliónov eur, v klube podpísal zmluvu na päť rokov. V tíme debutoval 20. septembra pri víťazstve 3:0 nad RKC Waalwijk, po zápase ho hlavný tréner Erik ten Hag označil za hráča s neuveriteľným potenciálom. Svoj prvý gól v klube strelil 18. októbra pri víťazstve 5:1 nad Heerenveen. O tri dni neskôr debutoval v skupinovej fáze Ligy majstrov UEFA 2020/2021 proti Liverpoolu no v zápase utrpel zranenie meniskusu, ktorého vyradilo z hry na niekoľko mesiacov. Do základnej zostavy sa vrátil až 21. februára 2021 pri víťazstve 4:2 nad Spartou Rotterdam, pri svojom návrate dokázal aj skórovať. Počas svojej prvej sezóny odohral vo všetkých súťažiach 22 zápasov a strelil štyri góly. Na konci sezóny sa s tímom tešil zo zisku titulu aj pohára.

Pred sezónou 2021/22 utrpel zranenie členka čo ho vyradilo z hry. Vrátil sa 21. septembra keď pri víťazstve 5:0 nad Fortuna Sittard skóroval. V novembri sa opäť zranil v reprezentácii Ghany čo vyradilo z hry na tri mesiace. Napriek častým zraneniam odohral počas sezóny 20 zápasov v ktorých dal jeden gól. Na konci sezóny sa s tímom tešil zo zisku 36. titulu v Eredivisie.

Dňa 7. septembra 2022 strelil Kudus svoj prvý gól v Lige majstrov pri víťazstve 4:0 nad Rangers. V skupinovej fáze Ligy majstrov UEFA 2022/23 strelil štyri góly v šiestich zápasoch. Dňa 19. februára 2023 skóroval z priameho kopu pri víťazstve 4:0 nad Spartou Rotterdam. Po strelení gólu vzdal hold ghanskému futbalistovi Christianovi Atsuovi, ktorý zomrel v roku 2023 pri zemetrasení v Turecku a Sýrii. 

Vo svojom poslednom zápase za Ajax dňa 24. augusta 2023 strelil Kudus hattrick pri víťazstve 4:1 nad Ludogorecom Razgrad v prvom zápase štvrtého predkola Európskej ligy UEFA 2023/24.

### West Ham United

Dňa 27. augusta prestúpil Kudus do anglického klubu West Ham United za nezverejnený poplatok, ktorý bol údajne 44,5 miliónov eur. V tíme debutoval 1. septembra ako náhradník pri víťazstve 2:1 nad Luton Town.

Reprezentačná kariéra
---------------------

Kudus debutoval v národnom tíme Ghany dňa 14. novembra 2019 pri víťazstve 2:0 nad Južnou Afrikou v kvalifikácii na Africký pohár národov 2021. Zranenie v novembri 2021 ho vyradilo z hry na tri mesiace a vynechal tak aj Africký pohár národov 2021.

Kudus sa dostal do záverečnej nominácie na Majstrovstvá sveta vo futbale 2022 v Katare. Vo svojom druhom vystúpení v skupine pri víťazstve 3:2 nad Južnou Kóreou strelil Kudus dva góly. Ghana na turnaji skončila v skupine.

Štatistiky kariéry
------------------

### Klubové

*K 20. septembru 2023*

Zápasy a strelené góly za kluby, v sezónach a súťažiach―| Klub | Sezóna | Liga | Národný pohár | Ligový pohár | Európske súťaže | Iné | Celkom |
| --- | --- | --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly | Zápasy | Góly |
| Nordsjælland | 2018/19 | Superligaen | 26 | 3 | 2 | 0 | ― | 2**1** | 0 | ― | 30 | 3 |
| 2019/20 | 25 | 11 | 2 | 0 | ― | ― | ― | 27 | 11 |
| Celkom | 51 | 14 | 4 | 0 | ― | 2 | 0 | ― | 57 | 14 |
| Ajax Amsterdam | 2020/21 | Eredivisie | 17 | 4 | 1 | 0 | ― | 4**2 1** | 0 | ― | 22 | 4 |
| 2021/22 | 16 | 1 | 2 | 0 | ― | 2**2** | 0 | 0 | 0 | 20 | 1 |
| 2022/23 | 30 | 11 | 3 | 1 | ― | 8**2 1** | 5 | 1**3** | 1 | 42 | 18 |
| 2023/24 | 2 | 1 | 0 | 0 | ― | 1**1** | 3 | ― | 3 | 4 |
| Celkom | 65 | 17 | 6 | 1 | ― | 15 | 8 | 1 | 1 | 87 | 27 |
| West Ham United | 2023/24 | Premier League | 2 | 0 | 0 | 0 | 0 | 0 | 0 | 0 | ― | 2 | 0 |
| Celkovo | 118 | 31 | 10 | 1 | 0 | 0 | 17 | 8 | 1 | 1 | 146 | 41 |

Poznámky
**1** Európska liga UEFA
**2** Liga majstrov UEFA
**3** Johan Cruijff Schaal
### Medzinárodné

*K 20. septembru 2023*

Zápasy a góly za národný tím| Národný tím | Rok | Zápasy | Góly |
| --- | --- | --- | --- |
| Ghana | 2019 | 2 | 1 |
| 2021 | 8 | 2 |
| 2022 | 11 | 4 |
| 2023 | 4 | 2 |
| Celkovo | 25 | 9 |

Úspechy hráča
-------------

**Ajax Amsterdam**

* Eredivisie: 2020/21, 2021/22
* KNVB Cup: 2020/21

**Individuálne**

* Futbalista roka v Ghane: 2023

Referencie
----------

1. ↑   *Nyheder* [online]. Sjællandske Nyheder, [cit. 2023-09-20]. Dostupné online. (po dánsky)
2. ↑   *Mohammed Kudus: Ajax Amsterdam announce deal for Ghana international | Goal.com* [online]. www.goal.com, 2020-07-16, [cit. 2023-09-20]. Dostupné online. (po anglicky)
3. ↑   Mohammed Kudus pays tribute to Christian Atsu after Ajax goal – video. *the Guardian*, 2023-02-19. Dostupné online [cit. 2023-09-20]. ISSN 0261-3077. (po anglicky)
4. ↑   *West Ham United sign Mohammed Kudus | West Ham United F.C.* [online]. www.whufc.com, [cit. 2023-09-20]. Dostupné online. (po anglicky)
5. ↑   *Kudus at risk of missing AFCON after Ajax coach confirms midfielder is out for rest of year due to injury - MyJoyOnline.com* [online]. www.myjoyonline.com, 2021-11-22, [cit. 2023-09-20]. Dostupné online. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Mohammed Kudus**

Externé odkazy
--------------

* Mohammed Kudus na Transfermarkt.com

Zdroj
-----

*Tento článok je čiastočný alebo úplný preklad článku Mohammed Kudus na českej Wikipédii.*